Archivu de Xunetu de 2013
#000001
Softastur presenta Ubuntu-Tweak disponible n’asturianu
#000002
Si Ubuntu ye estremadamente configurable y personalizable, Ubuntu-Tweak ye l’aplicación que fai que configuralu seya entá más cenciello. Ubuntu-Tweak inclúi carauterístiques como instalar aplicaciones, modificación de les fontes de repositorios esternos y otres carauterístiques pa facer xeres de caltenimientu del sistema, puntos de reparación, copies de respaldu, llimpiador, etc.
#000003
Dende la versión Ubuntu Tweak 0.8.4 , esta aplicación ta disponible n’asturianu. Pa la so instalación, copia y apega na terminal (Alt+F2) estes dos llinies. Primero amestar el repositoriu:
#000004
Apple ye una d’eses empreses que faen ordenadores pa que duren poco. Una de les téuniques qu’usen, al marxe de les incompatibilidaes hacia atrás nos sos sistemes operativos, ye cambiar la plataforma de hardware sobre la que trabayen: Primero de Motorola 68000 a PowerPC y depués de PowerPC a Intel.
#000008
Pues esto pon torgues non sólo al usuariu sinón tamién a los desendolcadores, que namás acaben ufriendo el so software pa les últimes versiones de MacOs X.
#000009
Esto sería dramáticu si nun fuere pol software llibre, ya que anque pa Apple un equipu fabricáu en 2006 y con procesador dual ye obsoletu y nun val pa restolar per internet, los necios del software llibre siguen compilando versiones de software modernu y non sólo pa los equipos de 2006, tamién pa los powerPC de 1994...
#000010
Debian ye una mui bona opción pa siguir usando ún d’estos equipos que les multinacionales quieren que tires a la basura pa siguir col negociu. Sicasí, polos motivos que seyan, hai xente que prefier siguir usando un sistema inseguru y ensin sofitu como ye MacOS X en PowerPC. Esta xente si quier restolar pel internet de 2013 nun pue facelo col software d’Apple, Safari, nin siquiera con Firefox... pero Firefox ye software llibre y equí apaez TenFourFox.
#000011
Lo primero ye baxar la versión adecuada pal nuesu procesador:
#000013
*Cualquier versión pa G4 va funcionar nun G4, sicasí hai versiones optimizaes pa les series 7400 y 7450, pa saber la serie del to G4 abri una terminal y executa el comandu:
#000014
Instalador del asturianu pa TenFourFox
#000016
Cuando yá lo tengamos, estrayemos el ficheru del zip y copiámoslu na carpeta “Applications” (o n’onde guardes normalente les aplicaciones).
Con esto tendríes TenFourFox n’inglés, pa ponelu n’asturianu baxamos esti instalador estrayemos y executamos (con TenFourFox zarráu). Siguimos los pasos del asistente y al final tendremos TenFourFox n’asturianu.
#000017
Nun escaezas editar en “Preferencies/Conteníu” la llingua preferida pa les páxines webs.
#000018
(Esti artículu ye una traducción del orixinal qu’apaez nel blog d’Apache OpenOffice)
#000021
Norabona a la comunidá pol éxitu nel llanzamientu d’Apache OpenOffice 4.0. Los detalles completos del llanzamientu puen alcontrase nes Notes de la versión. Apache OpenOffice 4.0 pue descargase dende equí.
#000023
Esta foi una versión principal, onde munchos voluntarios ficieron un esfuerzu importante trabayando nel códigu, pruebes, traducción, sofitu, publicidá, documentación y otros aspeutos del proyeutu. Tamién ye necesario agradecer el sofitu continuu de les demás partes de la Apache Software Foundation, especialmente l’Equipu d’infraestructura d’Apache pol descomanáu encontu pal nuesu descomanáu proyeutu.
#000024
Traer más traducciones d’otros idiomes a AOO 4.0. Hai delles llingües que tan “casi feches”, pero que nun llegaron a tiempu a esti llanzamientu. Pero, meyor qu’esperar fasta la 4.1, lliberaremos esos idiomes, en llotes, cuando tean disponibles. En principiu pensamos en mediaos de setiembre pal primer llote. Si te pruye aidar con una traducción determinada, taremos encantaos de sabelo.
Apache OpenOffice 4.1. Tenemos apuntaes delles idees propuestes na nuesa wiki. Agora necesitamos tresformar eso nun plan, de mou ideal pa tener una versión 4.1 pa finales de 2013.
#000026
Finalmente, la transición d’una versión principal a otra, ye un momentu afayadizu pa que los nuevos voluntarios en toles árees se xunan al proyeutu. Si t’interesa ayudanos a facer la siguiente gran versión d’OpenOffice, queremos saber de ti. Nun somos namái programadores, sinón una comunidá de probadores, diseñadores de la interfaz, diseñadores web, escritores téunicos, espertos n’accesibilidá, traductores, espertos en redes sociales, etc. Son bienveníos los voluntarios pa toles árees. Pue alcontrase más información na nuesa páxina de collaboración y tamién equí, nel sitiu de Softastur.
#000027